laion/Wikipedia-Exotic huggingface dataset:
রবিউদ্দিন আহমদ

রবিউদ্দিন আহমদ (১৯২৪ - ৫ মে ১৯৭৬) ছিলেন বাংলার এমন এক রাজনৈতিক ও সাংস্কৃতিক ব্যক্তিত্ব যিনি সারাজীবন সাম্প্রদায়িকতার বিরুদ্ধে সংগ্রাম করে গেছেন। সেইসঙ্গে বাংলা ভাষার অধ্যাপনা, সম্পাদনা ও অনুবাদক ছিলেন তিনি। রবিউদ্দিন আহমদের জন্ম ব্রিটিশ ভারতের অধুনা পশ্চিমবঙ্গের হুগলি জেলার খানাকুল ২ সমষ্টি উন্নয়ন ব্লকের অন্তর্গত নতিবপুর গ্রামে। পিতা বজলুল হক ছিলেন আকুনি বি জি বিহারীলাল ইন্সটিটিউশনের প্রধান শিক্ষক। রবিউদ্দিনের বিদ্যালয়ের পড়াশোনা পিতার স্কুলেই। ম্যাট্রিক পাশের পর তিনি কলকাতার সিটি কলেজ ভর্তি হন এবং সেখান থেকেই কলকাতা বিশ্ববিদ্যালয়ের স্নাতক হন। কাজী নজরুল ইসলাম, হুমায়ুন কবির এবং আবদুল ওদুদ সঙ্গে মিলে সঙ্কল্প নামের পত্রিকার সম্পাদনা করেন। এছাড়াও তিনি নারায়ণ চৌধুরী, কাজী আবদুল ওদুদ প্রভৃতির সঙ্গে তরুণপত্র নামের একটি পত্রিকা প্রকাশ করেন। ১৯৪৬ খ্রিস্টাব্দে কলকাতায় দাঙ্গা ও গণহত্যার সময় তিনি পার্ক সার্কাস অঞ্চলের প্রগতিশীল মুসলমান ও হিন্দুদের সঙ্গে মিশে ক্যালকাটা সেন্টার ফর কমিউন্যাল হারমনি সংগঠিত করেন। ১৯৫০ খ্রিস্টাব্দে ডাঃ গনি প্রভৃতির সঙ্গে মিলে প্রতিষ্ঠা করেন ইসলামিয়া হাসপাতাল। কবি কাজী নজরুল ইসলাম ও কবি পত্নী প্রমিলার চিকিৎসার জন্য ১৯৫৩ খ্রিস্টাব্দে কাজী আবদুল ওদুদ ও তার প্রচেষ্টায় 'নজরুল নিরাময় সমিতি' গঠিত হলে তাদের বিদেশে পাঠানোর ব্যবস্থা ও দায়িত্ব গ্রহণ করেন। তার ভাই রফিকউদ্দিন আহমদ তাদের নিয়ে ১৯৫৩ খ্রিস্টাব্দে ১০ মে সমুদ্রপথে প্রথমে ইংল্যান্ডে রওয়ানা দেন। সেখানকার মেডিক্যাল বোর্ড কবির মস্তিষ্কজনিত দুরারোগ্য ব্যাধি জানার পর ৭ ডিসেম্বর ভিয়েনা পাঠানোর ব্যবস্থা করেন। কিন্তু নিরাময়ের আশা না থাকায় কবিকে বিমানে দেশে ফিরিয়ে আনা হয়। নজরুলের ফেরার পর রবিউদ্দিন ইতালি যান। সেখানে ড.জুসেপ্পে তুচ্চি'র কাছে তিন মাসে ইতালীয় ভাষা শিখে রোম বিশ্ববিদ্যালয়ে বাংলা বিভাগ খোলার উদ্যোগ নেন। ইতিমধ্যে ১৯৫৩-৫৪ খ্রিস্টাব্দে সতেরটি দেশের মধ্যে চলচ্চিত্র প্রতিযোগিতায় প্রথম হয়ে বৃত্তি লাভ করেন। সেখান চলচ্চিত্র বিষয়ে ডিপ্লোমা লাভের পর বেশ কয়েকটি চলচ্চিত্রে কাজ করেন। দীর্ঘদিন রবিউদ্দিন রোম ও মিলানে বাংলা ভাষার অধ্যাপক ছিলেন। রবীন্দ্রনাথ ও নজরুলের বেশ কয়েকটি কবিতা ইতালীয় ভাষায় অনুবাদ করেন। রোমে ওরিয়েন্টাল মিউজিক একাডেমি খোলেন। এছাড়াও তিনি সেখানে ভারত-ইতালি মৈত্রী সমিতির প্রতিষ্ঠাতা-সম্পাদক ছিলেন। রামমোহন ও দারাশিকোর ধর্ম-সমন্বের আদর্শে বিশ্বাসী রবিউদ্দিন দেশে ফেরার পর ১৯৭৬ খ্রিস্টাব্দে বেদ, উপনিষদের অনুবাদের কথা ও তার নিজস্ব অসাম্প্র দায়িক মতবাদ নানা বক্তব্যে তুলে ধরেছিলেন। রবিউদ্দিন আহমদ ১৯৭৬ খ্রিস্টাব্দের ৫ মে প্রয়াত হন। বসু, অঞ্জলি (আগস্ট ২০১৬)। বসু, অঞ্জলি; সেনগুপ্ত, সুবোধচন্দ্র, সম্পাদকগণ। সংসদ বাঙালি চরিতাভিধান। ১ (পঞ্চম সংস্করণ, তৃতীয় মুদ্রণ সংস্করণ)। কলকাতা: সাহিত্য সংসদ। পৃষ্ঠা ৬২৩। আইএসবিএন 978-81-7955-135-6।  |সংগ্রহের-তারিখ= এর |ইউআরএল= প্রয়োজন (সাহায্য) "কবি নজরুল-প্রমীলার চিকিৎসা"। সংগ্রহের তারিখ ২০২৩-০৫-১৫।
আন্দ্রাশ শেফার

আন্দ্রাশ শেফার (হাঙ্গেরীয়: András Schäfer; জন্ম: ১৩ এপ্রিল ১৯৯৯) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিন এবং হাঙ্গেরি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন। ২০১৭ সালে, শেফার হাঙ্গেরি অনূর্ধ্ব-১৮ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় দুই বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০২০ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ২২ ম্যাচে ৩টি গোল করেছেন। আন্দ্রাশ শেফার ১৯৯৯ সালের ১৩ই এপ্রিল তারিখে হাঙ্গেরির সোম্বাথেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। শেফার হাঙ্গেরি অনূর্ধ্ব-১৮ এবং হাঙ্গেরি অনূর্ধ্ব-১৯ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। হাঙ্গেরির বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন। ১৬ মে ২০২৩ পর্যন্ত হালনাগাদকৃত। "Kader – 1. FC Union Berlin" [দল – ১. ফুটবল ক্লাব ইউনিয়ন বার্লিন]। fc-union-berlin.de (জার্মান ভাষায়)। বার্লিন: ১. ফুটবল ক্লাব ইউনিয়ন বার্লিন। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  "1. FC Union Berlin – Bundesliga" [১. ফুটবল ক্লাব ইউনিয়ন বার্লিন – বুন্দেসলিগা]। bundesliga.com (ইংরেজি ভাষায়)। বুন্দেসলিগা। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  "1. FC Union Berlin – Kader – Bundesliga 2022/23 – kicker" [১. ফুটবল ক্লাব ইউনিয়ন বার্লিন – দল – বুন্দেসলিগা ২০২২/২৩ – কিকার]। kicker.de (জার্মান ভাষায়)। নুরেমবার্গ: কিকার। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  উইকিমিডিয়া কমন্সে আন্দ্রাশ শেফার সংক্রান্ত মিডিয়া রয়েছে। আন্দ্রাশ শেফার – ফিফা প্রতিযোগিতার রেকর্ড (ইংরেজি) আন্দ্রাশ শেফার – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে আন্দ্রাশ শেফার (ইংরেজি) সকারবেসে আন্দ্রাশ শেফার (ইংরেজি) বিডিফুটবলে আন্দ্রাশ শেফার (ইংরেজি) ইইউ-ফুটবলে আন্দ্রাশ শেফার (ইংরেজি) ট্রান্সফারমার্কেটে আন্দ্রাশ শেফার (ইংরেজি) ওয়ার্ল্ডফুটবল.নেটে আন্দ্রাশ শেফার (ইংরেজি) ইএসপিএন এফসিতে আন্দ্রাশ শেফার (ইংরেজি) ন্যাশনাল-ফুটবল-টিমস.কমে আন্দ্রাশ শেফার (ইংরেজি)
বাঁকুড়া সরকারি পলিটেকনিক

বাঁকুড়া সরকারি পলিটেকনিক পশ্চিমবঙ্গের বাঁকুড়া জেলার কালপাথরে অবস্থিতএকটি সরকারি পলিটেকনিক। এই পলিটেকনিক কলেজ পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং নিউ দিল্লির এআইসিটিই (AICTE), দ্বারা স্বীকৃত। এই পলিটেকনিক কলেজটিতে মেকানিক্যাল, ইলেকট্রিক্যাল এবং মেটালার্জিক্যাল, ডিপ্লোমা কোর্সগুলিতে ডিগ্রি প্রদান করা হয়। প্রতি বছর মেকানিক্যাল, ইলেকট্রিক্যাল এবং মেটালার্জিক্যাল ইঞ্জিনিয়ারিং-এ প্রথম বর্ষের ডিপ্লোমা কোর্সের জন্য JEXPO-এর মাধ্যমে ভর্তি নেওয়া হয়। দ্বিতীয় বর্ষের ভর্তি প্রতি বছর VOCET এর মাধ্যমে নেওয়া হয়। "Affiliated Polytechnic with the West Bengal State Council of Technical Education"। ১৬ মে ২০২৩ তারিখে মূল থেকে আর্কাইভ করা। সংগ্রহের তারিখ ১৬ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাঁকুড়া সরকারি পলিটেকনিক"। সংগ্রহের তারিখ ১৬ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সামরিক অভিযান পদক

সামরিক অভিযান পদক হল এক ধরনের সামরিক অলঙ্করণ যা এমন কোনও সশস্ত্র বাহিনীর সদস্যকে দেওয়া হয়, যিনি একটি মনোনীত সামরিক অভিযানে কাজ করেন বা ভৌগোলিক যুদ্ধমঞ্চে দায়িত্ব পালন করেন। সামরিক অভিযানের পদকগুলো পরিষেবা পদকের মতোই, কিন্তু অপেক্ষাকৃত উচ্চ মর্যাদা বহন করে, কারণ পুরষ্কারটি সাধারণত একটি বিদেশী অঞ্চলে মোতায়েনকৃত অবস্থাতে বা একটি যুদ্ধ অঞ্চলে কৃত সামরিক পরিষেবাকে অন্তর্ভুক্ত করে দেওয়া হয়। সামরিক অভিযান পদক প্রথম উদ্ভাবিত হয়েছিল যুদ্ধে সাধারণ সামরিক পরিষেবাকে স্বীকৃতি দেওয়ার জন্য, যা মেধাবী সজ্জার বিপরীতে শুধুমাত্র বীরত্ব ও সাহসিকতার কাজের জন্য ছোট পরিসরে জারি করা হয়েছিল। অভিযান পদকটি প্রথম ব্রিটিশ সামরিক দ্বারা স্প্যানিশ আর্মাডার পরাজয়ের জন্য পুরস্কৃত পদক দিয়ে জারি করা হয়েছিল, ১৮১৫ সালের ওয়াটারলু পদকটি অভিযানে উপস্থিত সকল পুরুষদের জন্য প্রথম এবং ১৮৪৭ সালের সামরিক সাধারণ পরিষেবা পদকটি প্রথম "আধুনিক" সামরিক অভিযান পদক। অস্ট্রেলীয় অভিযান পদক ব্রিটিশ অভিযান পদক কানাডীয় অভিযান পদক মালয়েশীয় অভিযান পদক ন্যাটো পদক সামরিক অভিযান পদকের একটি সংখ্যা বোঝায় নিউজিল্যান্ড অভিযান পদক ফিলিপাইন অভিযান পদক পোলিশ অভিযান পদক দক্ষিণ আফ্রিকার অভিযান পদক দক্ষিণ কোরীয় অভিযান পদক সোভিয়েত অভিযান পদক স্পেনীয় অভিযান পদক শ্রীলঙ্কান অভিযান পদক জাতিসংঘ পদক বেশ কিছু সামরিক অভিযানের পদককে বোঝায় মার্কিন যুক্তরাষ্ট্র অভিযান পদকগুলো মার্কিন যুক্তরাষ্ট্রের সামরিক বাহিনীর পুরস্কার এবং অলঙ্করণের অন্তর্ভুক্ত পদক দণ্ড / সামরিক অভিযান কীলক Charles McDowell, "Military Decoration", World War II in Europe. An Encyclopedia, Routledge, 2015 p. 1047-1048
আর্থিক প্রতিষ্ঠান এলাকার তালিকা

এই আর্থিক প্রতিষ্ঠান এলাকার তালিকাটিতে বিশ্বের উল্লেখযোগ্য আর্থিক প্রতিষ্ঠান এলাকাগুলি সন্নিবেশিত করা হয়েছে। আর্থিক প্রতিষ্ঠান এলাকা বলতে সাধারণত কোনও শহরের কেন্দ্র তথা নগরকেন্দ্রতে অবস্থিত একটি এলাকা বা পাড়াকে বোঝায়, যেখানে আর্থিক সেবা প্রদানকারী প্রতিষ্ঠানসমূহ যেমন ব্যাংক, বীমা কোম্পানি ও অন্যান্য সংশ্লিষ্ট আর্থিক কর্পোরেশনগুলির প্রধান কার্যালয়গুলি অবস্থান করে। প্রধান নগরীগুলিতে প্রায়শই আর্থিক প্রতিষ্ঠান এলাকাগুলি গগণচুম্বী অট্টালিকা ও স্থাপত্যশৈলীর দিক থেকে তাৎপর্যপূর্ণ সব ভবনে পূর্ণ থাকে। এগুলিকে আর্থিক কেন্দ্রও বলা হতে পারে। ঐসব আর্থিক কেন্দ্রে শেয়ার বাজার বা স্টক এক্সচেঞ্জ ও আর্থিক কর্মকাণ্ড নিয়ন্ত্রক কর্তৃপক্ষের কার্যালয় ভবনগুলিও বিদ্যমান থাকে। আলজিয়ার্স (الجزائر): বাব এজুয়ার (باب الزوار) নাইরোবি: আপার হিল জোহানেসবার্গ: স্যান্ডটন বাণিজ্যিক এলাকা কেন্দ্রীয় বাণিজ্যিক এলাকা আর্থিক কেন্দ্র
জাতীয় কিডনি রোগ ও ইউরোলজি ইনস্টিটিউট

জাতীয় কিডনি রোগ ও ইউরোলজি ইনস্টিটিউট (NIKDU) একটি সরকারি চিকিৎসা শিক্ষা প্রতিষ্ঠান ও হাসপাতাল। এটিতে বৃক্ক বা কিডনি এবং মূত্রতন্ত্রের রোগে আক্রান্ত রোগীদের বিশেষ সেবা প্রদান করা হয়। এটি ঢাকার শেরেবাংলা নগর থানায় অবস্থিত। এখানে বৃক্কের রোগীদের প্রাথমিক স্বাস্থ্যসেবা থেকে শুরু করে সব ধরনের চিকিৎসা, যেমন রক্তের ঝিল্লি বিশ্লেষণ বা হিমোডায়ালাইসিস (ডায়ালাইসিস) করে রক্তশোধন থেকে শুরু করে শেষ পর্যায়ে বৃক্ক বৈকল্য বা রেনাল ফেইলিউরের শিকার রোগীদেরও চিকিৎসা প্রদান করা হয়। জাতীয় কিডনি রোগ ও ইউরোলজি ইনস্টিটিউট প্রকল্পের পরিকল্পনা করা হয় ১৯৯২ সালে এবং ১৯৯৫ সালে সরকার কর্তৃক এটি অনুমোদিত হয়। আনুষ্ঠানিকভাবে ২০০১ সালে ইন্সটিটিউটটির উদ্বোধন করা হয় এবং ২০০৩ সালে হাসপাতালের কার্যক্রম শুরু হয়। ২০০৩ সালের শেষের দিকে, সমস্ত স্টাফ পদ পূরণ করা হয় এবং ২০০৫ সালের দিকে প্রতিষ্ঠানটি সংস্থাপন মন্ত্রণালয় থেকে রাজস্ব হস্তান্তর পায়। প্রতিষ্ঠানটি ২০০৬ সালে প্রথম বিশ্ব কিডনি দিবস পালন করে। "Dialysis for failing kidneys now at Tk400 only"। Dhaka Tribune। ২০১৬-১২-০১। সংগ্রহের তারিখ ২০২৩-০৪-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.risingbd.com/amp/news/449606 "Introduction - National Institute of Kidney Diseases & Urology (NIKDU)"। nikdu.org.bd। সংগ্রহের তারিখ ২০২৩-০৫-১৬।  উইকিমিডিয়া কমন্সে জাতীয় কিডনি রোগ ও ইউরোলজি ইনস্টিটিউট সংক্রান্ত মিডিয়া রয়েছে।
লক্ষণা (বাক্যালঙ্কার)

লক্ষণা এক ধরনের বাক্যালঙ্কার যেখানে কোনও বস্তু বা ধারণাকে সেটির সাথে সংশ্লিষ্ট ভিন্ন কোনও বস্তু বা ধারণার নাম দিয়ে নির্দেশ করা হয়। একে ইংরেজি পরিভাষায় "মেটোনিমি" (metonymy) বলে। ভিন্ন যে নামটি ব্যবহার করা হয়, তাকে লাক্ষণিক নাম (metonym মেটোনিম) বলে। যেমন ইংরেজিতে "ক্রাউন" (রাজমুকুট) ও "সেপ্টার" (রাজদণ্ড) শব্দ দুইটি দিয়ে আলঙ্কারিক অর্থে প্রকৃতপক্ষে রাজা বা রাজশাসককে বোঝানো হয়, যা লক্ষণার একটি উদাহরণ। বাংলাতে "কান পাতা" কথাটি দিয়ে প্রকৃতপক্ষে কোনও স্থানে কান পেতে দেওয়ার ব্যাপারটিকে নির্দেশ করা হয় না, বরং আলঙ্কারিক অর্থে গভীর মনোযোগ দিয়ে শোনা বোঝানো হয়। এটি লক্ষণার আরেকটি উদাহরণ। "Metonymy Definition & Meaning - Merriam-Webster"। Merriam-Webster Dictionary। সংগ্রহের তারিখ ২০২২-০৬-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মেইন স্ট্রিট

মেইন স্ট্রিট ইংরেজিভাষী বিশ্বে ব্যবহৃত একটি লাক্ষণিক নাম, যেটি দিয়ে বহু ইংরেজিভাষী দেশের কোনও গ্রাম, ছোট শহর বা শহরের মূল খুচরা বিপণী সড়কটিকে নির্দেশ করা হয়। এটি সাধারণত শহরের কেন্দ্রীয় বাণিজ্যিক এলাকার দোকানপাট ও খুচরা বিক্রেতাদের একটি কেন্দ্র হিসেবে কাজ করে এবং প্রায়শই খুচরা কেনাকাটা ও সামাজিক মেলামেশার প্রেক্ষিতে ব্যবহার করা হয়। পরিভাষাটি মূলত আয়ারল্যান্ড, স্কটল্যান্ড, মার্কিন যুক্তরাষ্ট্র, কানাডা ও কদাচিৎ অস্ট্রেলিয়া ও নিউজিল্যান্ডে প্রয়োগ করা হয়। যুক্তরাজ্যের অন্যান্য অংশে হাই স্ট্রিট, ফোর স্ট্রিট, ফ্রন্ট স্ট্রিট, ইত্যাদি নাম ব্যবহার করা হতে পারে। জামাইকাতেও ফ্রন্ট স্ট্রিট কথাটি প্রচলিত। ১৯৫০-এর দশকে পৌরবিদ্যা বা নগর গবেষণা ক্ষেত্রে মেইন স্ট্রিট ধারণাটি গুরুত্ব পেতে শুরু করে। বিশেষ করে উত্তরাধুনিক পৌর নকশা প্রণয়ন, নব্য-ঐতিহ্যবাহী পরিকল্পনা ও অধি-নগরবাদ বিষয়ক তাত্ত্বিক আলোচনাগুলিতে এটি একটি আকর্ষণীয় বিষয় হয়ে ওঠে। ইংরেজিভাষী বহু লোকালয়ে এই ধরনের সড়কের নামটি প্রকৃতপক্ষেই "মেইন স্ট্রিট" রাখা হতে পারে। যদি তা না-ও রাখা হয়, তার পরেও কেন্দ্রীয় বাণিজ্যিক এলাকার প্রধান সড়কটিকে নির্দেশ করতে "মেইন স্ট্রিট" কথাটি ব্যবহার করা হতে পারে। মার্কিন যুক্তরাষ্ট্রে "মেইন স্ট্রিট" কথাটি লোকসংস্কৃতিতে ঐতিহ্যবাহী ছোট শহরের খুচরা বিক্রেতাদের সম্প্রদায়কে নির্দেশ করতে ব্যবহার করা হতে পারে। এর বিপরীতে "ওয়াল স্ট্রিট" বলতে বৃহৎ বহুজাতিক কোম্পানিগুলিকে নির্দেশ করা হতে পারে। "Main street"। Cambridge Dictionary। সংগ্রহের তারিখ ১৭ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তুরাগ থানা

তুরাগ থানা বাংলাদেশের ঢাকা শহরের একটি থানা ও একটি প্রশাসনিক ইউনিট। উত্তরা থানার হরিরামপুর ইউনিয়নের একটি অংশ নিয়ে ২০০৫ সালের ২৭ জুন তুরাগ থানা গঠিত হয়। লিলীমা আহমেদ (২০১২)। "তুরাগ থানা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
সুধীন দত্ত

সুধীন দত্ত (জন্ম ১৯৫১) হলেন আমেরিকার এক্সনমোবিল কর্পোরেশনের একজন রাসায়ন বিজ্ঞানী। তিনি ভিস্টাম্যাক্স প্রোপিলিন-ভিত্তিক ইলাস্টোমারগুলির বিকাশের জন্য বিখ্যাত। সুধীন দত্ত ১৯৭৪ সালে ভারতীয় প্রযুক্তিবিদ্যা প্রতিষ্ঠান কানপুর (ইন্ডিয়ান ইনস্টিটিউট অফ টেকনোলজি, কানপুর) থেকে রসায়নে স্নাতক ডিগ্রি অর্জন করেন। ১৯৭৮ সালে হার্ভার্ড বিশ্ববিদ্যালয় থেকে জৈব-ধাতব রসায়নে গবেষণা করে পিএইচডি ডিগ্রি লাভ করেন। তিনি টরন্টো বিশ্ববিদ্যালয় এবং শিকাগো বিশ্ববিদ্যালয়ও গবেষণার কাজে যুক্ত ছিলেন। ১৯৮১ সালে তিনি আমেরিকার এক্সনমোবিল কোম্পানিতে যোগ দেন। এই কোম্পানিতে থাকাকালীন তিনি পলিওলিফিন ইলাস্টোমারের উন্নয়নে ব্যাপক গবেষণা করেন। ২০১৫ – আমেরিকান কেমিক্যাল সোসাইটির রাবার বিভাগের থেকে প্রদত্ত চার্লস গুডইয়ার মেডেল। "Sudhin Datta: 2015 Charles Goodyear Medalist"। Rubber Chemistry and Technology। 88 (1): G2। ২০১৫। ডিওআই:10.5254/0035-9475-88.1.G2। সংগ্রহের তারিখ জুন ২৯, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ORAL HISTORY INTERVIEWS"। rubber.org। ACS Rubber Division। সংগ্রহের তারিখ ৯ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lohse, David J.; Datta, Sudhin; Kresge, Edward N. (১৯৯১)। "Graft copolymer compatibilizers for blends of polypropylene and ethylene-propylene copolymers"। Macromolecules। 24 (2): 561–566। ডিওআই:10.1021/ma00002a034। বিবকোড:1991MaMol..24..561L। সংগ্রহের তারিখ আগস্ট ৩১, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cozewith, Charles; Datta, Sudhin; Hu, Weiguo। "United States Patent US6525157B2"। United States Patent Office। সংগ্রহের তারিখ আগস্ট ৩১, ২০২২ – Google Patents-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Detore, Don (জুলাই ১৫, ২০১৫)। "Charles Goodyear medalist strives to help people"। Rubber New। Crain। সংগ্রহের তারিখ জুন ২৯, ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০২৩ নেপাল নারী ক্রিকেট দলের মালয়েশিয়া সফর

নেপাল নারী ক্রিকেট দল ২০২৩ সালের মে ও জুন মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য মালয়েশিয়া সফর করে। সিরিজের ম্যাচসমূহ বাঙির মালয়েশিয়া জাতীয় বিশ্ববিদ্যালয়-সিম ডার্বি ফাউন্ডেশন ক্রিকেট ওভালে অনুষ্ঠিত হয়। ২০২৩ সালের মে মাসে সিরিজের সূচি ঘোষিত হয়। সিরিজে নেপাল ৩–২ ব্যবধানে জয়লাভ করে। সিরিজ শুরুর আগে নেপাল দল থেকে মমতা চৌধুরী, সঙ্গীতা রায়, সৃষ্টি জৈসী ও সোনু পাখ্রীনকে অব্যাহতি দেয়া হয়। মালয়েশিয়া টসে জিতে ফিল্ডিং-এর সিদ্ধান্ত নেয়। কৃতিকা মরাসিনী ও সমঝনা খড্‌কা (নেপাল)-এর টি২০আই অভিষেক হয়। মালয়েশিয়া টসে জিতে ব্যাটিং-এর সিদ্ধান্ত নেয়। মালয়েশিয়া টসে জিতে ফিল্ডিং-এর সিদ্ধান্ত নেয়। ঈশ্বরী বিষ্ট (নেপাল)-এর টি২০আই অভিষেক হয়। নেপাল টসে জিতে ব্যাটিং-এর সিদ্ধান্ত নেয়। নেপাল টসে জিতে ফিল্ডিং-এর সিদ্ধান্ত নেয়। "Nepal women's cricket team playing international series after 11 months"। অনলাইনখবর (ইংরেজি ভাষায়)। সংগ্রহের তারিখ ১১ মে ২০২৩।  "Nepal women's T20I series for Malaysia tour announced"। ক্রিকনেপাল (ইংরেজি ভাষায়)। সংগ্রহের তারিখ ১১ মে ২০২৩।  "Malaysia Cricket to host Nepal Women's team for T20I series in May/June"। জারস্পোর্টজ (ইংরেজি ভাষায়)। সংগ্রহের তারিখ ১১ মে ২০২৩।  "Nepal's squad for 5 T20I Match series against Malaysia announced"। ফিমেল ক্রিকেট (ইংরেজি ভাষায়)। সংগ্রহের তারিখ ১৭ মে ২০২৩।  "Nepal clinch bilateral series against Malaysia"। দ্য কাঠমান্ডু পোস্ট (ইংরেজি ভাষায়)। সংগ্রহের তারিখ ৪ জুন ২০২৩।  "Nepal Women vs Malaysia Women T20I Series 2023: Full schedule, squads, match timings and live-streaming details"। স্পোর্টসকিড়া (ইংরেজি ভাষায়)। সংগ্রহের তারিখ ২৭ মে ২০২৩।  @CricketNep (১৪ মে ২০২৩)। "Squad Announcement Alert!" (টুইট) – টুইটার-এর মাধ্যমে।  "CAN unveil the women's squad for Malaysia tour"। ক্রিকনেপাল (ইংরেজি ভাষায়)। সংগ্রহের তারিখ ২৫ মে ২০২৩।  ইএসপিএনক্রিকইনফোতে সিরিজের প্রধান পাতা (ইংরেজি)
হাবিব–ই নেজ্জার মসজিদ

হাবিব–ই নেজ্জার মসজিদ তুরস্কের হাতায় প্রদেশের আনতাক্যায় অবস্থিত একটি ঐতিহাসিক মসজিদ যা হাবিব আল-নাজ্জারের নামে নামকরণ করা হয়েছে। মসজিদটি ওরোন্টেস নদী পূর্ব দিকে (তুর্কি: Asi Irmağı) ২০২৩ তুরস্ক–সিরিয়া ভূমিকম্প মসজিদটি মারাত্মকভাবে ক্ষতিগ্রস্ত হয়। প্রাচীনকালে, বর্তমান মসজিদের জায়গায় সম্ভবত একটি পৌত্তলিকতাবাদ মন্দির ছিল। এটি খ্রিস্টীয় যুগে বাপ্তিস্মদাতা যোহন নামে একটি গির্জায় রূপান্তরিত হয়েছিল। মধ্যযুগে শহরটি ৬৩৭ সালে খিলাফতে রাশিদা দ্বারা,৯৬৯ সালে বাইজেন্টাইন সাম্রাজ্য দ্বারা,) ১০৮৪ সালে সেলজুক রাজবংশ দ্বারা, ১০৯৮ সালে ক্রুসেড দ্বারা এবং ১২৬৮ সালে মামলুক সালতানাত বাইবার্সদের দ্বারা দখল করা হয়েছিল। একই সাথে প্রতিটি ক্ষেত্রে ভবনের অবস্থা গির্জা থেকে মসজিদ এবং মসজিদ থেকে গির্জায় পরিবর্তিত হয়েছিল। তারপরও মসজিদের শিলালিপিতে, এটি পড়ে যে বাইবারস এটিকে একটি মসজিদে রূপান্তর করার পরেই এটি ১২৭৫ সালে পুনর্নির্মিত হয়েছিল। ১৮৫৩ সালের ভূমিকম্পে মসজিদটি ভেঙে ফেলা হয়। এটি উসমানীয় সাম্রাজ্য দ্বারা পুনর্নির্মাণ করা হয়েছিল কিন্তু মিনারটি দাঁড়িয়ে ছিল এবং এটি পুরানো। শাদির্বণ (অযুর ঝর্ণা) পরবর্তী সংযোজন। ২০২৩ সালের ভূমিকম্পে মসজিদটি ধ্বংস হয়ে যায় মসজিদটির নামকরণ করা হয়েছিল হাবিব–ই নেজ্জার বা হাবিব আল-নাজ্জার একজন কাঠমিস্ত্রি নামে, যিনি যিশু খ্রিস্টের সময়ে বসবাস করতেন। তিনি খ্রিস্টধর্মের প্রাথমিক বছরগুলিতে পৌত্তলিকতাবাদ দ্বারা শহীদ হয়েছিলেন, যারা ধর্মান্তর করতে অস্বীকার করেছিল। তিনি একজন খ্রিস্টান সাধক ছিলেন। মুসলমানদের বিশ্বাস তিনি মানুষকে আল্লাহর দ্বীনের দিকে আহ্বান করার জন্য শহীদ হয়েছেন। তাকে কুরআন, সূরা ইয়াসীন ২০-২৭ নং আয়াত উল্লেখ করা হয়েছে, সাহাবা সমর্থক হিসাবে আসহাবুল কারিয়া এক আল্লাহ উপাসনার জন্য ডাকছিল: "অতঃপর শহরের প্রান্তভাগ থেকে এক ব্যক্তি দৌড়ে এল। সে বলল, হে আমার সম্প্রদায় তোমরা রসূলগণের অনুসরণ কর। অনুসরণ কর তাদের, যারা তোমাদের কাছে কোন বিনিময় কামনা করে না, অথচ তারা সুপথ প্রাপ্ত।"[কুরআন ৩৬:২০-২১] "Hatay'daki 1400 yıllık cami depremde enkaza döndü"। Independent Turkish (তুর্কি ভাষায়)। ২০২৩-০২-০৬। সংগ্রহের তারিখ ২০২৩-০২-১১।  "Habib-i Neccar'ın efsanevî bir hikâyesi var Fotoğrafları - Foto Galerisi - foto haberleri"। www.dunyabizim.com (তুর্কি ভাষায়)। ২০২৩-০৫-১৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১৭।  "HABİBİ NECCAR CAMİSİ"। Kültür Portalı। সংগ্রহের তারিখ ২০২৩-০৫-১৭।  Habib-i Neccar’ın efsanevî bir hikâyesi var (Turkish)[স্থায়ীভাবে অকার্যকর সংযোগ]
ডেডিকেটেড ফ্রেট করিডোর কর্পোরেশন অব ইন্ডিয়া

ডেডিকেটেড ফ্রেইট করিডোর কর্পোরেশন অব ইন্ডিয়া লিমিটেড (ডিএফসিসিআইএল) হল একটি সরকারি খাতের উদ্যোগ, যা আর্থিক সংস্থানগুলির পরিকল্পনা, উন্নয়ন ও সংহতকরণ এবং ডেডিকেটেড ফ্রেট করিডোরগুলির নির্মাণ, রক্ষণাবেক্ষণ ও পরিচালনা করে। ডিএফসিসিআইএল হল ভারত সরকারের অন্যান্য মূল প্রকল্পগুলির সক্ষমকারী ও সুবিধাভোগী উভয়ই, যেমন শিল্প করিডোর, মেক ইন ইন্ডিয়া, স্টার্টআপ ইন্ডিয়া, স্ট্যান্ডআপ ইন্ডিয়া, সাগরমালা, ভারতমালা, উড়ান-আরসিএস, ডিজিটাল ইন্ডিয়া, ভারতনেট, পার্বতমালা। কোম্পানি আইন ১৯৫৬-এর অধীনে ২০০৬ সালের ৩০শে অক্টোবর ডিএফসিসিআইএল একটি কোম্পানি হিসাবে নিবন্ধিত হয়েছিল। ডিএফসিসিআইএল সংস্থাকে ভারত সরকার ভারত সরকারের (রেল মন্ত্রনালয়) উদ্যোগ (এন্টারপ্রাইজ) হিসাবে মনোনীত করেছে, এবং পরিকল্পনা ও উন্নয়ন, আর্থিক সংস্থান সংগ্রহ ও ডেডিকেটেড মালবাহী করিডোর নির্মাণ, রক্ষণাবেক্ষণ এবং পরিচালনা করার জন্য তৈরি করা হয়েছে। ভারতে রেল পরিবহন ভারতীয় রেলওয়ে ভারতের ডেডিকেটেড ফ্রেট করিডোর ভারতে উচ্চ-গতির রেল মুম্বই–আহমেদাবাদ হাই-স্পিড রেল করিডর ভারতে শহুরে রেল পরিবহন ভারতের এরিয়াল লিফট ভারতের মেগাপ্রকল্পের তালিকা "Balance Sheet 31.03.2019". "Dedicated Freight Corridor Corporation of India Ltd."। Ministry of Railways, Government of India। ২০০৯। ১৫ মে ২০২৩ তারিখে মূল থেকে আর্কাইভ করা। সংগ্রহের তারিখ ১৭ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বেতাই নদী

বেতাই নদী হচ্ছে বাংলাদেশের নেত্রকোণা জেলার কেন্দুয়া উপজেলা এবং কিশোরগঞ্জ জেলার তাড়াইল উপজেলায় অবস্থিত একটি নদী। নদীটির দৈর্ঘ্য ২০ কিলোমিটার। বাংলাদেশের নদীর তালিকা বাংলাদেশের বড় নদীসমূহ ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৮৪। হানিফ শেখ, ড. মো. আবু (ফেব্রুয়ারি ২০১৬)। "উত্তর-পূর্বাঞ্চলীয় নদ-নদী"। বাংলাদেশের নদ-নদী ও নদী তীরবর্তী জনপদ (প্রথম সংস্করণ)। ঢাকা: অবসর প্রকাশনা সংস্থা। পৃষ্ঠা ১৮৬। আইএসবিএন 978-9848797518।  উইকিমিডিয়া কমন্সে বেতাই নদী সংক্রান্ত মিডিয়া রয়েছে।
রস (ধর্মতত্ত্ব)

রস (সংস্কৃত: रस, আইএএসটি: Rasā) কোনো কিছুর স্বতন্ত্র 'গন্ধ' বা গুণের সৃষ্টি ও গ্রহণকে বোঝায়। সংস্কৃত ধর্মতাত্ত্বিক ধারণা হিসেবে, পনের শতক থেকে গৌড়ীয় বৈষ্ণবধর্মের মতো কৃষ্ণ-কেন্দ্রিক ভক্তি ঐতিহ্যের দ্বারা রস জনপ্রিয় হয়েছিল। এই শব্দের ধর্মতাত্ত্বিক ব্যবহার পাওয়া যায় নিম্বার্ক বা ভক্তির চৈতন্য দর্শনের প্রায় দুই হাজার বছর আগে, বাক্যাংশে যা চৈতন্য ঐতিহ্য প্রায়শই উদ্ধৃত করে: "সত্যিই, ভগবান হলেন রস"। বিবৃতিটি এই দৃষ্টিভঙ্গি প্রকাশ করে যে ঈশ্বর হলেন সেই ব্যক্তি যিনি চূড়ান্ত রস, বা আধ্যাত্মিক আনন্দ ও আবেগ উপভোগ করেন। এটা বিশ্বাস করা হয় রূপ গোস্বামী চৈতন্যের প্রত্যক্ষ নির্দেশনায়, "ভক্তিমূলক প্রেমে দেবত্বের সাথে আত্মার বিশেষ সম্পর্ক" হিসাবে রসের ধর্মতত্ত্বকে উচ্চারিত ও প্রণয়ন করেছিলেন। রূপ গোস্বামীর পাঠ্য মূলত সংস্কৃত নাটকবিদ্যা বা নাট্যশাস্ত্রের প্রবর্তক (সম্ভবত খ্রিস্টপূর্ব ২য় শতাব্দীর প্রথম দিকে) ভরত মুনি দ্বারা গঠিত রসের মৌলিক তত্ত্ব থেকে আসে। ভক্তিমূলক প্রেম, রস-এ দেবত্বের সাথে এই সম্পর্কগুলি মানুষের একে অপরের সাথে অনুভব করা বিভিন্ন ধরনের প্রেমময় অনুভূতির সাথে ঘনিষ্ঠভাবে সাদৃশ্যপূর্ণ হতে পারে, যেমন প্রিয়-প্রেমিকা, বন্ধু-বন্ধু, পিতা-মাতা-সন্তান এবং প্রভু-সেবক। রসকে নিম্ন ও উচ্চতর হিসাবে আলাদা করা হয় এবং ভগবদ্গীতা অনুসারে দেখা যায় যে তিনটি উচ্চতর রস অর্জুন স্বীকার করেছেন এবং পছন্দ করেছেন। উচ্চতর রসকে প্রেমময়, বন্ধুত্বপূর্ণ ও ভ্রাতৃত্বপূর্ণ সম্পর্ক হিসাবে বর্ণনা করা হয়। Taittiriya Upanishad, 2.7.1 Schweig 2005, পৃ. 79 Schweig 2005, পৃ. 78 Schweig 2005, পৃ. 80 Cutler, Norman (১৯৮৭)। Songs of Experience। Indiana University Press। পৃষ্ঠা 1। আইএসবিএন 978-0-253-35334-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bhagavad Gita 11:44 Schweig 2005, পৃ. 84 Swami B.V. Tripurari, Rasa - Love Relationships in Transcendence. আইএসবিএন ১-৮৮৬০৬৯-১০-৭ Swami B.V. Tripurari, Jiva Goswami's Tattva-Sandarbha: Sacred India's Philosophy of Ecstasy Rupa Goswami, Nectar of Devotion (Bhakti-rasāmṛta-sindhu) Schweig, G.M. (২০০৫)। Dance of divine love: The Rasa Lila of Krishna from the Bhagavata Purana, India's classic sacred love story। Princeton University Press, Princeton, NJ; Oxford। আইএসবিএন 0-691-11446-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Haberman, D. The Bhaktirasāmṛtasindhu of Rūpa Gosvāmin, Indira Gandhi National Centre for the Arts and Motilal Banarsidass Publishers, Delhi, 2003. D, Swami। "Waves of Devotion"। www.wavesofdevotion.com। ২০১১-০৯-২৯ তারিখে মূল থেকে আর্কাইভ করা। সংগ্রহের তারিখ ২০০৮-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sanskrit: rasa"। nectarofinstruction.com। ২০১২-০৩-২১ তারিখে মূল থেকে আর্কাইভ করা। সংগ্রহের তারিখ ২০০৮-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাউল জেগিন

পাউল জেগিন (জার্মান: Paul Seguin; জন্ম: ২৯ মার্চ ১৯৯৫) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব ইউনিয়ন বার্লিনের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ২০১৬ সালে, জেগিন জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন। পাউল জেগিন ১৯৯৫ সালের ২৯শে মার্চ তারিখে জার্মানির মাগডেবুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন। জেগিন জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। জার্মানির বয়সভিত্তিক দলের হয়ে তিনি ১ ম্যাচে অংশগ্রহণ করেছেন। "Kader – 1. FC Union Berlin" [দল – ১. ফুটবল ক্লাব ইউনিয়ন বার্লিন]। fc-union-berlin.de (জার্মান ভাষায়)। বার্লিন: ১. ফুটবল ক্লাব ইউনিয়ন বার্লিন। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  "1. FC Union Berlin – Bundesliga" [১. ফুটবল ক্লাব ইউনিয়ন বার্লিন – বুন্দেসলিগা]। bundesliga.com (ইংরেজি ভাষায়)। বুন্দেসলিগা। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  "1. FC Union Berlin – Kader – Bundesliga 2022/23 – kicker" [১. ফুটবল ক্লাব ইউনিয়ন বার্লিন – দল – বুন্দেসলিগা ২০২২/২৩ – কিকার]। kicker.de (জার্মান ভাষায়)। নুরেমবার্গ: কিকার। ২২ এপ্রিল ২০২৩। ২২ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০২৩।  উইকিমিডিয়া কমন্সে পাউল জেগিন সংক্রান্ত মিডিয়া রয়েছে। সকারওয়েতে পাউল জেগিন (ইংরেজি) সকারবেসে পাউল জেগিন (ইংরেজি) বিডিফুটবলে পাউল জেগিন (ইংরেজি) ট্রান্সফারমার্কেটে পাউল জেগিন (ইংরেজি) ওয়ার্ল্ডফুটবল.নেটে পাউল জেগিন (ইংরেজি) ইএসপিএন এফসিতে পাউল জেগিন (ইংরেজি)